CELEX: 62019TN0051
Language: sk
Date: 2019-01-29 00:00:00
Title: Vec T-51/19: Žaloba podaná 29. januára 2019 – Laboratorios Ern/EUIPO – SBS Bilimsel Bio Çözümler Sanayi Ve Ticaret (apiheal)

18.3.2019   
            
            
               SK
            
            
               Úradný vestník Európskej únie
            
            
               C 103/57
            
         
      Žaloba podaná 29. januára 2019 – Laboratorios Ern/EUIPO – SBS Bilimsel Bio Çözümler Sanayi Ve Ticaret (apiheal)
      (Vec T-51/19)
      (2019/C 103/73)
      Jazyk, v ktorom bola podaná žaloba: španielčina
      
         Účastníci konania
      
      
         Žalobkyňa: Laboratorios Ern, SA (Barcelona, Španielsko) (v zastúpení: S. Correa Rodríguez, abogada)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: SBS Bilimsel Bio Çözümler Sanayi Ve Ticaret AŞ (Istanbul, Turecko)
      
         Údaje týkajúce sa konania pred EUIPO
      
      
         Prihlasovateľ spornej ochrannej známky: ďalší účastník konania pred odvolacím senátom.
      
         Dotknutá sporná ochranná známka: obrazová ochranná známka Európskej únie apiheal – prihláška č. 14 411 557
      
         Konanie pred EUIPO: námietkové konanie
      
         Napadnuté rozhodnutie: rozhodnutie štvrtého odvolacieho senátu EUIPO z 19. novembra 2018 vo veci R 1725/2017-4
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie v časti, v ktorej bolo čiastočne vyhovené prihláške vo vzťahu k nasledujúcim výrobkom: „voňavkárske výrobky; kozmetika; vône; deodoranty (na osobnú potrebu alebo na použitie pre zvieratá); mydlá; kúpacie bylinky (neliečivé); výrobky ústnej hygieny, zubné pasty, prípravky na čistenie zubných protéz, prípravky na bielenie zubov, ústne vody (neliečivé)“ v triede 3 a „prípravky na ničenie škodcov; fungicídy, herbicídy“ v triede 5,
               
            
                  —
               
               
                  zamietol prihlášku ochrannej známky Európskej únie č. 14 411 557 apiheal vo vzťahu k vyššie uvedeným „voňavkárskym výrobkom; kozmetike; vôňam; deodorantom (na osobnú potrebu alebo na použitie pre zvieratá); mydlám; kúpacím bylinkám (neliečivým); výrobkom ústnej hygieny, zubným pastám, prípravkom na čistenie zubných protéz, prípravkom na bielenie zubov, ústnym vodám (neliečivým)“ v triede 3 a „prípravkom na ničenie škodcov; fungicídom, herbicídom“ v triede 5,
               
            
                  —
               
               
                  uložil EUIPO, a v prípade potreby aj vedľajšiemu účastníkovi konania, povinnosť nahradiť trovy konania.
               
            
         Uvádzaný žalobný dôvod
      
      
                  —
               
               
                  porušenie článku 8 ods. 1 písm. b) a článku 8 ods. 5 nariadenia Európskeho parlamentu a Rady (EÚ) 2017/1001.